# Mont Asama

El Mont Asama (浅間山; Asama-yama) és un volcà compost del Japó, el més actiu de l'illa de Honshū, a uns 140 km de Tòquio, al límit de la prefectura de Gunma i de la prefectura de Nagano, i té una alçada de 2568 m. L'Agència Meteorològica del Japó l'ha classificat amb rang A (d'activitat més gran).

## Geologia

La muntanya es troba en la conjunció de l'arc Izu-Bonin-Marianas i de l'arc del Nord-est del Japó. Està composta de màfic sense àlcali i roques volcàniques piroclàstiques datades del Plistocè tardà i de l'Holocè. El principal tipus de roca és l'andesita i la dacita.
És un estratovolcà amb dos cràters, que es troba dins del romanent amb forma de ferradura d'un altre estratovolcà més antic, que va ser destruït en una erupció fa uns 20.000 anys, en el Plistocè tardà.
Científics de la Universitat de Tòquio i de la Universitat de Nagoya van realitzar el primer experiment virtual reeixit a l'interior del volcà l'abril del 2007. Gràcies a un detector d'uns 4000 cm², que mesurava l'absorció a través de diferents camins de muons (partícules subatòmiques) provinents de raigs còsmics, es va poder deduir la distribució de densitats dins de la muntanya. Així els científics van ser capaços de generar un diagrama tridimensional de l'interior del volcà, amb una profunditat d'uns pocs centenars de metres sota el cràter.
Al costat est hi ha un observatori volcànic de la Universitat de Tòquio.

## Erupcions volcàniques

El mont Asama ha tingut nombrosos registres d'erupcions volcàniques. La primera referència històrica d'una erupció va ser l'any 685 segons el Nihonshoki. Una de les erupcions més importants va ocórrer l'1 de setembre del 1783 quan hi va haver una sortida de flux de lava i flux piroclàstic cap a la prefectura de Gunma provocant la mort de 1.500 persones. La subsegüent erupció va ser una de les causes de la gran fam de Tenmei que va conduir la mort d'uns altres milers a la regió de Kantō. Durant el segle xxi, han ocorregut tres erupcions: l'1 de setembre del 2004, el 10 d'agost del 2008 i 2 de febrer del 2009.
Al setembre de 2004 va ocórrer una erupció, en la qual el volcà va continuar eliminant material fins al novembre. El diumenge 1 de febrer de 2009 la Agència Meteorològica del Japó va advertir de la possibilitat que passés una erupció dins als següents dos dies. Els habitants de les rodalies van ser evacuats, de manera que l'erupció, que va començar l'endemà, no va causar víctimes en un primer moment, tot i que les cendres van arribar fins a Tòquio.

## Registres d'erupcions volcàniques

El mont Asama ha tingut erupcions volcàniques als següents anys (les més destacades en negreta):
| 685 1108 1281? 1427? 1527-1528 1532 1596 1598 1604 1605 1609 1644-1645 1647-1649 1651-1652 1653 o 1655-1659 1669 1704 1706 1708-1711 | 1717-1718 1720-1723 1728-1729 1732-1733 1754 1776-1777 1783 (més important) 1803 1815 1869 1875 1879 1889 1894 1899 1900 1901 1902 1904 | 1907 1908? 1909 1910 1911-1914 1916 1917 1919 1920 1921 1922 1927 1928 1929 1930 1931 1932 1934 1935 | 1936 1937 1938 1939 1940 1941 1942 1944 1945 1946 1947 1951 1952 1953 1954 1958 1959 1961 1965 | 1972 1973 1982 1983 1990 2004 2008 2009 2015 |

## Vegeu també

* Índex d'explosivitat volcànica
* Llista de les erupcions volcàniques més grans

## Referències

* 1 2 «Asama». Smithsonian Institute. [Consulta: 2 febrer 2009].
* 1 2 Global Volcanism Program. Volcano information: Mount Asama. Revisado el 01/02/2009.
* ↑ «List of Active Volcanoes in Japan». Quaternary Volcanoes in Japan. Geological Survey of Japan, AIST, 2006. Arxivat de l'original el 2012-12-09. [Consulta: 3 febrer 2009].
* ↑ «Hokuriku». Seamless Digital Geological Map of Japan. Geological Survey of Japan, AIST, 2007. Arxivat de l'original el 2009-02-06. [Consulta: 2 febrer 2009].
* 1 2 «ASAMA-YAMA». Quarternary Volcanoes in Japan. Geological Survey of Japan, AIST, 2006. Arxivat de l'original el 2012-12-19. [Consulta: 3 febrer 2009].
* 1 2 3 Vulkaner.no: Asama, Japan. Revisat l'1 de febrero de 2009.
* ↑ Tanaka, Nakano, Takahashi, Yoshida, Takeo, Oikawa, Ohminato, Aoki, Koyama, Tsuji & Niwa. High resolution imaging in the inhomogeneous crust with cosmic-ray muon radiography: The density structure below the volcanic crater floor of Mt. Asama, Japan. Earth and Planetary Science Letters. Vol. 263, N° 1-2, 15 Nov. 2007, pp 104-113.
* ↑ Earthquake Research Institute, Universitat de Tòqio. Hakone Homepage: Asama Volcano Observatory. Revisat el 04/02/2009.
* 1 2 Asama - Global Volcanism Program Arxivat 2017-11-11 a Wayback Machine.. Revisat el 4 de febrer de 2009.
* ↑ The Thera Foundation. The 1783 Eruption of Asama Volcano, Japan. Revisat el 2 de febrer del 2009.
* ↑ Reuters. Japan on heightened alert for Mount Asama eruption. 01/02/2009. Revisat l'01/02/2009.
* ↑ Milenio. Erupción del monte Asama hace llover cenizas sobre Tokio. 2 de febrer de 2009. Revisat el 2 de febrer de 2009.
* ↑ El Monte Asama hace erupción y sus cenizas llegan a Tokio Arxivat 2009-02-05 a Wayback Machine.. lavanguarida.es. 2 de febrer de 2009. Revisat el 3 de febrer de 2009.
* ↑ Imatge de l'erupció del Mont Asama (2 de febrer del 2009 - 02:10 JST)
* ↑ Vídeo de l'erupció del Mont Asama (2 de febrero de 2009 - 01:55 - 02:55 JST)
* ↑ Vídeo de l'erupció del Mont Asama (1 de febrer del 2009 08:00 JST - 2 de febrer del 2009 08:00 JST)

## Enllaços externs

* Vistes en viu del Mont Asama (japonès)
* Avís de precaució del Mont Asama per la ciutat de Karuizawa (japonès)
* Avís de precaució del Mont Asama per la ciutat de Komoro (japonès)